Kuopion Elo

Kuopion Elo (Männistön Elo) on kuopiolainen urheiluseura. Elo perustettiin vuonna 1919. Elo on jalkapalloseura, mutta seuran toimintaan on kuulunut myös muita urheilulajeja, mm. futsal, yleisurheilu, voimistelu, nyrkkeily, paini, hiihto ja pyöräily.

Historia
Männistön Elo perustetaan
Savon Kansa -lehdessä oli 27.5.1919 vaatimaton ilmoitus:
”Männistön työläisnuoriso on perustanut voimistelu- ja urheiluseuran nimellä Elo. Samalla valittiin kolmihenkinen toimikunta, jonka tehtävänä on neuvotella Kuopion työväen voimistelu- ja urheiluseura Riennon kanssa seuran liittymisestä haaraosastona Rientoon. Elon jäsenluku on jo vähän yli sadan.”

Seuran perustamisesta ei ole mustaa valkoisella. Vanhoja seuran veteraaneja haastattelemalla on kuitenkin saatu tietää perustamisvaiheet. Vuoden 1919 kevätkesällä on seuran perustaminen ollut ensi kertaa esillä. Se on tapahtunut Itkonsaaressa, jonne oli kokoontunut parikymmentä henkeä keskustelemaan seuran perustamisesta. Asiasta oli sovittu ja hieman myöhemmin oli perustamiskokous pidetty rautatieläisten talossa Maaherrankadulla.

Elon alkutaival
Alkuvuosinaan Elo kilvoitteli lähinnä toisen kuopiolaisen työväen urheiluseuran Riennon kanssa, mm. ensimmäinen jalkapallo-ottelu heidän välillään käytiin jo vuonna 1919. Ottelu kuului kilpailuun ”Potkupallokilpailu Kasper Voutilaisen kiertopalkinnosta”, Riento – Männistön Elo 3–0. Elo on siis vanhin nykyisistä Kuopiolaisista jalkapalloseuroista. (Ottelusta uutisoitiin 22.7 tiistain Savon Kansassa). 

Urheilukilpailuja järjestettiin usein ja lajeina olivat mm. yleisurheilu, voimistelu, paini, hiihto ja tuohon aikaan harvinainen polkupyöräily. Elo on myös ollut tunnettu tanssien järjestäjä koko olemassaolonsa ajan.

Männistön Urheilijat
20-luvulla politiikka astui mukaan kuvioihin, ja se aiheutti kinaa myös seuran jäsenten välillä. Osa jäsenistä oli työväenliikkeen vankkoja kannattajia, kun taas osa halusi vain urheilla ilman poliittisia paineita. Vuonna 1929 seura menetti omaisuutensa valtiolle koska ”vasemmistolaisia” seuroja ei silloin Suomessa hyväksytty. Osa seuran jäsenistä perusti ”uuden” urheiluseuran, Männistön Urheilijat. Osa Elolaisista siirtyi Kuopion Kisa-Veikkojen jäseniksi. 

Poliittisista myllerryksistä huolimatta urheilutoiminta jatkui vireänä, ainoastaan sotavuosina 1939–1945 toiminta oli luonnollisesti hiljaista. Vuonna 1946 Männistön Urheilijat muutti nimensä takaisin Eloksi.

Palloilu ja hiihto ykköslajeiksi
Jalkapalloilussa TUL:n seurat olivat sodan jälkeen tulleet mukaan Suomen Palloliiton toimintaan. Kun sarjat tulivat yhteisiksi kaikille seuroille, lisääntyi yleinen mielenkiinto sarjoja kohtaan. Jalkapallon suosio kasvoi myös seuran keskuudessa ja naisvoimistelu, nyrkkeily ja yleisurheilu jäivät pikkuhiljaa vähemmälle, koska jalkapalloilijat valtasivat muiden vuorot. 

Hiihto oli myös vakiinnuttanut keskeisen lajin aseman seurassa 50-luvulla ja seuran omat sarjahiihdot vetivät runsaasti väkeä. 

Kuopion Pallo ja Elo yhdistyivät vuonna 1978, samana vuonna myös Elon hiihtojaosto eriytyi omaksi seurakseen, Kuopion Hiihtäjiin. 

Jalkapallo
Elo on menestynyt parhaiten jalkapallossa, jossa se on noussut kahteen otteeseen mestaruussarjatasolle; vuosiksi 1969–1970 ja 1982. Seuran paras saavutus on yhdeksäs sija jalkapallon mestaruussarjassa kaudella 1969. Kuopion Elo on pelannut mestaruussarjan lisäksi 19 kautta toiseksi korkeimmalla sarjatasolla (sen nimitykset ovat Suomessa olleet B-sarja 1930–35 ja 1940/41, Itä-länsisarja 1936–39, Suomensarja 1943/44–1969, II divisioona 1970–1972, I divisioona 1973–93 ja Ykkönen 1994–). Vuonna 1982 Elo oli tekemässä kuopiolaista jalkapallohistoriaa, kun seuran nousu korkeimmalle sarjatasolle tarkoitti sitä, että pääsarjassa pelasi yhtä aikaa kolme kuopiolaisjoukkuetta; KuPS, Koparit ja Elo. Vuonna 1984 Elo karsi noususta pääsarjaan kaudeksi 1985, mutta hävisi nousukarsinnassa KPV:lle yhteismaalein 3–2.

Suomen cupissa Elo on päässyt kahdeksan parhaan joukkoon neljänä vuotena. Puolivälierissä tuli häviöt 1961 (HPS) ja 1980 (Haka). Välierässä 1968 häviö tuli vasta uusintaottelussa (KuPS voitti 4–1, ens. ottelu 0–0) ja 1975 välierässä myös lopullinen cupin voittaja Reipas oli 1–5 parempi.

1980-luvun loppupuolella seuralle alkoi kasaantua talousvaikeuksia ja toiminnan jatko alkoi olla vaakalaudalla. Lopulta seuran jalkapallojaosto yhdistyi Koparien kanssa vuonna 1992 FC Kuopioksi.

Fuusion myötä Elon jalkapallotoiminta hiljeni 20 vuodeksi. Vuonna 2012 Elo palasi kentille aloittaen Vitosesta. Toiminnan käynnisti uudelleen Elon entisen pelaajan Tapani Hämäläisen poika Petteri Hämäläinen.
Elon historian menestynein pelaaja Olavi Rissanen pelasi Elon paluupelissä 65-vuotiaana. Paluukaudellaan Elo sijoittui Suomen Palloliiton Itä-Suomen piirin Viitosessa kuudenneksi. 

Vuonna 2015 Elo voitti Vitosen mestaruuden ja nousi kaudelle 2016 neljänteen divisioonaan.

Vuonna 2016 Elo käynnisti uudelleen myös junioritoiminnan. Vuonna 2021 Elolla oli viisi juniorijoukkuetta. 

Vuonna 2021 Elo sijoittui Itäisen alueen Nelosessa toiseksi ja lunasti sarjapaikkansa pykälää ylemmästä sarjasta.  

Vuonna 2022 Elo pelasi menestyksekkäästi Palloliiton Itäisen alueen Kolmosta, voitti sarjansa ja nousi pelaamaan Miesten Kakkosta kaudella 2023.

Vuonna 2025 Elo joutui luopumaan sarjapaikastaan Miesten Kakkosessa ennen kauden alkua taloudellisista syistä. Seuran muu toiminta jatkuu kuitenkin normaalisti ja sillä on joukkueet alemmilla sarjatasoilla Nelosessa ja Viitosessa.

Sijoitukset kausittain
KausiSarjatasoSarjaAlueJärjestäjäSijoitusSiirto19482.SuomensarjaPohjoinen lohkoSuomen Palloliitto14.Putoaminen (Suomensarjan karsinnat)19493.Suomensarjan karsinnat CupSuomen Palloliitto & Työväen Urheiluliitto2. kierrosKarsintapaikka Suomensarjaan19503.Suomensarjan karsinnat Itäinen lohkoSuomen Palloliitto & Työväen Urheiluliitto2.Nousu Suomensarjaan19512.SuomensarjaItäinen lohkoSuomen Palloliitto9.Putoaminen (Suomensarjan karsinnat)19523.Suomensarjan karsinnat Itäinen lohkoSuomen Palloliitto & Työväen Urheiluliitto8.Karsintapaikka Suomensarjaan19533.Suomensarjan karsinnat Itäinen lohkoSuomen Palloliitto & Työväen Urheiluliitto3.Karsintapaikka Suomensarjaan19543.MaakuntasarjaItäinen lohko ISuomen Palloliitto3.19553.MaakuntasarjaItäinen lohko ISuomen Palloliitto1.Nousukarsinnat (Suomensarja)19563.MaakuntasarjaItäinen lohko ISuomen Palloliitto2.19573.MaakuntasarjaItäinen lohko IISuomen Palloliitto4.19583.MaakuntasarjaLohko 7Suomen Palloliitto1.Nousu Suomensarjaan19592.SuomensarjaPohjoinen lohkoSuomen Palloliitto8.19602.SuomensarjaItäinen lohkoSuomen Palloliitto10.Putoaminen Maakuntasarjaan19613.MaakuntasarjaLohko 7Suomen Palloliitto1.Nousu Suomensarjaan19622.SuomensarjaPohjoinen lohkoSuomen Palloliitto10.Putoaminen Maakuntasarjaan19633.MaakuntasarjaLohko 7Suomen Palloliitto2.19643.MaakuntasarjaLohko 7Suomen Palloliitto2.19653.MaakuntasarjaLohko 7Suomen Palloliitto1.Nousu Suomensarjaan19662.SuomensarjaPohjoinen lohkoSuomen Palloliitto8.19672.SuomensarjaPohjoinen lohkoSuomen Palloliitto2.19682.SuomensarjaItäinen lohkoSuomen Palloliitto1.Nousukarsintojen voittaja – Nousu Mestaruussarjaan19691.MestaruussarjaSuomen Palloliitto9.19701.MestaruussarjaSuomen Palloliitto12.Putoaminen Suomensarjaan19712.II divisioonaPohjoinen lohkoSuomen Palloliitto3.19722.II divisioonaPohjoinen lohkoSuomen Palloliitto6.19733.II divisioonaPohjoinen lohkoSuomen Palloliitto5.19743.II divisioonaPohjoinen lohkoSuomen Palloliitto6.19753.II divisioonaPohjoinen lohkoSuomen Palloliitto4.19763.II divisioonaPohjoinen lohkoSuomen Palloliitto9.19773.II divisioonaPohjoinen lohkoSuomen Palloliitto10.Putoaminen III divisioonaan19784.III divisioonaLohko 7Suomen Palloliitto2.Nousu II divisioonaan19793.II divisioonaPohjoinen lohkoSuomen Palloliitto8.19803.II divisioonaItäinen lohkoSuomen Palloliitto1.Nousukarsinnat – Nousu I divisioonaan19812.I divisioonaSuomen Palloliitto3.Nousukarsinnat lohko 2 – Nousu Mestaruussarjaan19821.MestaruussarjaSuomen Palloliitto12.Putoamiskarsintalohko 7. sija – Putoaminen I divisioonaan19832.I divisioonaSuomen Palloliitto8.Putoamiskarsintalohko 4. sija19842.I divisioonaSuomen Palloliitto2.Nousukarsinta19852. I divisioonaSuomen Palloliitto9.19862.I divisioonaSuomen Palloliitto4.19872.I divisioonaSuomen Palloliitto4.19882.I divisioonaSuomen Palloliitto8.19892.I divisioonaSuomen Palloliitto7.19902.I divisioonaSuomen Palloliitto5.19912.I divisioonaSuomen PalloliittoVetäytyi1992–2011Ei joukkuetta (fuusioitui Kopareiden kanssa FC Kuopioksi.20126.VitonenLohko DItäinen aluesarja (SPL Itä-Suomi)3.Nousukarsintalohko 6. sija20136.VitonenLohko DItäinen aluesarja (SPL Itä-Suomi)4.Nousukarsinnat 4. sija20146.VitonenLohko CItäinen aluesarja (SPL Itä-Suomi)2.Nousukarsinnat 6. sija20156.VitonenLohko BItäinen aluesarja (SPL Itä-Suomi)1.Nousukarsinnat 1. sija – Nousu Neloseen20165.NelonenItäinen aluesarja (SPL Itä-Suomi)2.20175.NelonenItä-Suomen lohkoItäinen aluesarja (SPL Itä-Suomi)3.20185.NelonenItä-Suomen lohkoItäinen aluesarja (SPL Itä-Suomi)4.20195.NelonenItä-Suomen lohkoItäinen aluesarja (SPL Itä-Suomi)2.                                                                                                        20205. NelonenLohko AItäinen aluesarja (SPL Itä-Suomi)5.Nousukarsinnat 5. sija    20215.NelonenLohko AItäinen aluesarja (SPL Itä-Suomi)2.Nousu Kolmoseen   20224.NelonenLohko ACItäinen aluesarja (SPL Itä-Suomi)2.Nousu Kakkoseen   20233.KakkonenLohko CSuomen Palloliitto10.20244.KakkonenLohko CSuomen Palloliitto6.20254.Kakkonen (kesken)Lohko CSuomen Palloliitto10.Luopui sarjapaikasta kuuden ottelun jälkeen, ottelut mitätöitiin ja asetettiin automaattiseksi putoajaksi  Kolmoseen.
3 kautta 1. sarjatasolla
19 kautta 2. sarjatasolla
21 kautta 3. sarjatasolla
4 kautta 4. sarjatasolla
6 kautta 5. sarjatasolla
4 kautta 6. sarjatasolla

Pelaajat ja joukkueenjohto 
 Edustusjoukkue 2023 
Päivitetty 8. lokakuuta 2023.



 Joukkueenjohto 
Päivitetty 19. elokuuta 2023.
Päävalmentaja:  Pekka Niskanen
Valmentaja:  Esa-Pekka Vartiainen
Maalivahtivalmentaja:  Tomi Vepsäläinen

Tunnettuja pelaajia
  Olavi Rissanen
  Pekka Parviainen
  Jouko Suomalainen
  Tapani Hämäläinen
  Jarmo Flink
  Martti Räsänen
  Ilja Venäläinen
  Tero Taipale
  Tomi Räsänen
  Pekka Pentikäinen

Joukkueessa pelanneita ulkomaalaisia pelaajia

1981
  Frank Clark
  Paul Lazarus
  Mark Smith

1982
  Frank Clark
  John Bartley
  Mark Dennehy
  Mark Newson
  Geoff Langley
  Paul Williams

1985
  Hugh Smith

1986
  Pat Corbett
  David Lindsay

1987
  Pat Corbett
  Paul Hammond

1988
  Pat Corbett
  Paul Sugrue

1989
  Pat Corbett
  Paul Sugrue

1990
  Pat Corbett
  Valeri Tshupin

Lähteet

 "ELO pelaa" -kirjanen, toimittanut Seppo Hyvärinen, painettu Kuopiossa 1979, 48 s + Liitteet 7s.
 Jalkapallokirjat 1949-92.
 http://www.palloliitto.fi/itä-suomi .

 Viitteet 

 Aiheesta muualla 

 Kuopion Elon kotisivut: http://kuopionelo.fi/
 Kuopion Elon Facebook-sivut: https://www.facebook.com/KuopionElo

Luokka:Suomalaiset jalkapalloseurat
Luokka:Kuopiolaiset urheiluseurat
Luokka:Itkonniemi
Luokka:Vuonna 1919 perustetut urheiluseurat